
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 45,000 στρεμμά¬ 
των, στη θέση «Μεσόβουνο» της Κοινότητας θεο- 
δωρακείου του Νομού Πέλλας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τροποποίησης Σχεδίου Πόλης οικισμού «Κ. 
Ροδινής» της Κοιν. Ψαθοπύργου (Ν. ΑχαΤας). 

Έγκριση ρυμοτομικού σχεδίου σε έκταση του Υπουρ¬ 
γείου Γεωργίας εντός και εκτός των ορίων του οικι¬ 


σμού «Α. Κεφαλαρίου» Ν. Δράμας. 3 


ΑΝ ΑΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 200 (1) 


Κήρυξη ως αναδασωτέας εκτάσεως 45,000 στρεμμάτων, 
στη θέση «Μεσόβουνο» της Κοινότητας θεοδωρα- 
κείου του Νομού Πέλλας. 

Ο ΓΕΝ. ΓΡΑΜΜ. ΠΕΡ1Φ. ΚΕΝΤΡ. ΜΑΚΕΔΟΝΙΑΣ 
Έχοντας υπόψη: 

1) Την παρ. 3 του άρθρου 117 του Συντάγματος της χώ¬ 
ρας «περί διοικητικής αποκέντρωσης», όπως τροποποιή¬ 
θηκε και συμπληρώθηκε μεταγενέστερα με το Ν.Δ. 532/ 
70. 

2) Τις διατάξεις του Ν. 3200/55. 

3) Τις διατάξεις του Ν. 998/1979 «περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: α) του άρθρου 41 παρ. 1, β) του άρθρου 38 
παρ. 1. 


4) Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80, γ) 
154659/24.5.82. 

5) Τις διατάξεις του Ν. 2218/94 «Περί ίδρυσης Νομαρ¬ 
χιακής αυτ/σης κ.λ.π.» και τα άρθρα 4 παρ. 7 και 6 παρ. 7 
του Ν. 2240/94 «Συμπλήρωση διατάξεων για την Νομ. 

1 αυτ/ση κ.λ.π.». 

6) Το Ν. 2503/97 «Διοίκηση, οργάνωση, στελέχωση της 
Περιφέρειας κ.λ.π.». 

7) Την 29968/28.8.97 απόφαση Γεν. Γραμμ. Περ. 
Κεντρ. Μακεδονίας «Κατανομή αρμοδιοτήτων σε θέματα 

2 δασών». 

8) Την 950/1.10.97 πρόταση του Δασαρχείου Αριδαίας 
«περί κηρύξεως αναδασωτέας της αναφερομένης στο 
θέμα εκτάσεως», αποφασίζουμε: 

Κηρύσσουμε αναδασωτέα, με σκοπό την αποκατά¬ 
σταση της βλάστησης με φυσική αναδάσωση την Δημόσια 
δασική έκταση 45,000 στρεμμάτων που κάηκε την 25η 
Σεπτεμβρίου 1997 και βρίσκεται στη θέση «Μεσόβουνο» 
της Κοινότητας θεοδωρακείου και προσδιορίζεται από τα 
στοιχεία ΑΒΓΔΑ όπως φαίνεται στο συνημμένο διά¬ 
γραμμα, το οποίο αποτελεί αναπόσπαστο μέρος της απο- 
φάσεως αυτής και έχει όρια: 

Ανατολικά: Δημόσια Δασική έκταση 
Δυτικά: Δημόσια Δασική έκταση 
Βόρεια: Δημόσια Δασική έκταση 
Νότια: Δημόσια Δασική έκταση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 3 Οκτωβρίου 1997 

Με εντολή Γεν. Γραμμ. Περιφ. Κεντρ. Μακεδονίας 
Ο Δ/ντής Δασών Πέλλας 
ΦΩΤΗΣ ΚΑΛΑΪΤΖΙΔΗΣ 

• ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 12246 (2) 

Έγκριση τροποποίησης Σχεδίου Πόλης οικισμού «Κ. Ροδι- 
νής» της Κοιν. Ψαθοπύργου (Ν. Αχαΐας). 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις του Ν. Δ/τος της 17.7.1923, όπως με¬ 
ταγενέστερα τροποποιήθηκαν και συμπληρώθηκαν και ει¬ 
δικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α'), όπως 
τροποποιήθηκαν και συμπληρώθηκαν με το αρ. 1018/ 
1971 Ν. Δ/γμα (ΦΕΚ 220Α’) και την παρ. 3 του αρθ. 34 
του Ν. 1577/1985 (ΦΕΚ 210Α’). 

3. Τις διατάξεις του αρ. 183/1986 Π. Δ/τος (ΦΕΚ 70Α'). 

4. Την αρ. πρωτ. 7476/10.6.97 εισήγηση - πρόταση της 
Δ/νσης ΧΟΠ προς την Κοιν. Ψαθοπύργου, καθώς και την 
αρ. πρωτ. 11026/1.9.97 αντίστοιχη της ίδιας Υπηρεσίας 
προς το ΣΧΟΠ Ν. Αχαΐας. 


5. Το αρ. 21/2/19.9.97 πρακτικό - ομόφωνης - έγκρι¬ 
σης του ΣΧΟΠ Ν. Αχαΐας, με χρήση της διαδικασίας 
«απράκτου προθεσμίας*, λόγω μη απάντησης της Κοιν. 
Ψαθοπύργου, αποφασίζουμε: 

Εγκρίνεται τροποποίηση του εγκεκριμένου (αρ. X. 
15790/1989/5.6.91 Απόφ. Νομάρχη Αχαΐας) Σχεδίου Πό¬ 
λης οικισμού Κ. Ροδινής της Κοιν. Ψαθοπύργου, όπως 
χρωματισμένη σημειώνεται στο συνημμένο διάγραμμα κλ. 
1 /1000, για τους λόγους που αναφέρονται στην αρ. πρωτ. 
7476/10.6.87 εισήγηση της Δ/σνης ΧΟΠ. 

Από την έγκριση της υπόψη τροποποίησης δεν προκα- 
λείται δαπάνη στον κρατικό προϋπολογισμό, ούτε και σ’ 
αυτόν του αρμόδιου ΟΤΑ. 

Η ισχύς της παρούσης αρχίζει από την δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Πάτρα, 6 Οκτωβρίου 1997 
Ο Νομάρχης 

ΣΤΑΘΗΣ ΑΘΑΝΑΣΟΠΟΥΛΟΣ - ΣΕΡΕΤΗΣ 

Αριθ. ΤΠ-Π 4055 (3) 

Έγκριση ρυμοτομικού σχεδίου σε έκταση του Υπουργείου 

Γεωργίας εντός και εκτός των ορίων του οικισμού «Α. 

Κεφαλαρ'ιου» Ν. Δράμας. 

Ο ΝΟΜΑΡΧΗΣ ΔΡΑΜΑΣ 
Έχοτνας υπόψη: 

1. Τις διατάξεις του Ν. Δ/τος της 17.7.23 (ΦΕΚ 228/Α) 
όπως τροποποιήθηκαν και συμπληρώθηκαν μεταγενέ¬ 
στερα. 

2. Τις διατάξεις του Ν. 1337/83 (ΦΕΚ 33Δ) και ειδικώ- 
τερα το άρθρο 38 παρ. 4 αυτού. 

3. Τις διατάξεις του Π.Δ/τος της 24.4/3.5.1985 (ΦΕΚ 
181 Δ ) «Τρόπος καθορισμού ορίων οικισμών της χώρας 
μέχρι 2.000 κατοίκους, κατηγορίες αυτών και καθορισμός 
όρων και περιορισμένων δόμησής τους». 

4. Τις διατάξεις του Π.Δ/τος της 20/30.8.85 (ΦΕΚ 
414Δ) «Πολεοδόμηση και επέκταση οικισμών της χώρας 
μέχρι 2.000 κατοίκους κ.λ.π.». 

5. Την απόφαση του Νομάρχη Δράμας με αριθ. 5588/ 
23.3.87 (ΦΕΚ 404Δ) για τον καθορισμό των ορίων του 
« Ανω Κεφαλαρ'ιου» Ν. Δράμας. 

6. Την με αριθμό 15/97 απόφαση του Κοινοτικού Συμ¬ 
βουλίου Κεφαλαρίου. 

7. Την με αριθμό 62/97 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Δράμας, 
αποφασίζουμε: 

'Αρθρο 1 

Την έγκριση του ρυμοτομικού σχεδίου επέκτασης του 
οικισμού «Άνω Κεφαλαρίου» Ν. Δράμας, εντός και εκτός 
των ορίων του οικισμού, με τον καθορισμό οικοδομήσιμων 
και κοινοχρήστων χώρων (οδοί, χώρος πρασίνου), όπως 
φαίνεται τα παραπάνω στο πρωτότυπο σχετικό χρωματι¬ 
σμένο διάγραμμα σε κλίμακα 1:1000, που συντάχθηκε 
από την Τοπογραφική Υπηρεσία και θεωρήθηκε από την 
Προϊσταμένη του ΤΠ-Π Ν. Δράμας. 


Άρθρο 2 

Την έγκριση του πολεοδομικού κανονισμού της περιο¬ 
χής που εγκρίνεται το ρυμοτομικό της σχέδιο κατά το 
προηγούμενο άρθρο 1 ως εξής: 

2.1. Στους οικοδομήσιμους χώρους της περιοχής επέ¬ 
κτασης επιτρέπεται μόνο η χρήση αμιγούς κατοικίας όπως 
προσδιορίζεται από το άρθρο 2 του Π.Δ. της 23.2.87. 

2.2. Καθορίζονται ενιαίοι όροι δόμησης για ολόκληρη 
την περιοχή επέκτασης ως εξής: 

1. Ελάχιστα όρια αρτιότητας οικοπέδων: 

Πρόσωπο: δέκα τέσσερα (14) μ. 

Εμβαδό: Τριακόσια (300) τ.μ. 

2. Μέγιστο ποσοστό κάλυψης: 70% 

3. Συντελεστής δόμησης: 0,8 

4. Λοιποί γενικοί όροι δόμησης σύμφωνα με το Π.Δ. της 
24.4.85 (ΦΕΚ 181 Δ) όπως ισχύει. 

5. Ειδικοί όροι δόμησης σύμφωνα με την με αριθμό 
ΤΠ-ΠΕ 5830/86 απόφαση του Νομάρχη Δράμας. 

Άρθρο 3 

Από τον κανονιστικό χαρακτήρα σκέλους της απόφασης 
αυτής δεν προκαλείται δαπάνη που επιβαρύνει τον κρα¬ 
τικό προϋπολογισμό, ούτε τον προϋπολογισμό της Κοινό¬ 
τητας. 

Άρθρο 4 

Η ισχύς της απόφασης αυτής αρχίζει από την ημέρα δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή μαζί με το διάγραμμα που τη συνο¬ 
δεύει και θεωρήθηκε από την Προϊσταμένη του ΤΠ-Π Ν. 
Δράμας, να δημοοιευθεί στην Εφημερίδα της Κυβερνή¬ 
σεως. 

Δράμα, 7 Οκτωβρίου 1997 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 


ΣΥΝΟΙΚΙΣΜΟΣ ' ΑΝΩ ΚΕΦΑΛΑΡΙ ' 

ΣΥΜΠΛΗΡΩΜΑΤΙΚΗ ΔΙΑΝΟΜΗ 1997 

